PROJEKTS uz 16.12.2024.

vēlamais datums izskatīšanai:

IKSS komitejā – 08.01.2025.

domē 30.01.2025.

sagatavotāji un ziņotāji:

Ieva Roze

Kristīne Lakševica

Dagnija Zilberte

PROTOKOLLĒMUMS

**0.§**

**Par pašvaldības daudzbērnu ģimeņu pabalstu 2025. gadā un atlaižu sistēmu profesionālās ievirzes izglītības iestādēs**

|  |
| --- |
| (I.Roze) |

Ādažu novada pašvaldības dome izskatīja daudzbērnu ģimeņu biedrības “Ādažu Dižģimenes” valdes priekšsēdētājas Vitas Šaltes iesniegumu (pašvaldības reģ. Nr. [ĀNP/1-11-1/24/5423](https://dvs-adazi.namejs.lv/Documents/Update/1310741)), ar lūgumu:

1. 2025. gadā palielināt pašvaldības pabalstu līdz 100 EUR daudzbērnu ģimeņu bērniem vecumā no 7-24 gadiem;
2. uzlabot daudzbērnu ģimeņu atlaižu sistēmu profesionālās ievirzes izglītības iestādēs, proti, pašlaik 65 % atlaide mācību maksai ir spēkā, ja vismaz 3 bērni apmeklē vienu mācību iestādi, bet realitātē bērniem ir atšķirīgas prasmes, talanti un vecumi, un tie apmeklē atšķirīgas iestādes, piemēram, ja 2 bērni mācās Ādažu novada Mākslu skolā, un 2 mācās Ādažu bērnu un jaunatnes sporta skolā, šāda apmēra atlaide netiek piemērota;
3. paredzēt līdzekļus iespējamajai pirmsskolas izglītības iestāžu līdzfinansējuma paaugstināšanai un izmaksu palielināšanās gadījumā palielināt arī līdzfinansējumu.

Izvērtējot iesniegumu, pašvaldība konstatēja, ka:

1. Ādažu novada pašvaldības 2024. gada 28. marta saistošo noteikumu Nr. 18/2024 “Par pašvaldības pabalstiem iedzīvotājiem bez materiālā stāvokļa izvērtēšanas” (turpmāk – Noteikumi) 16. punkts nosaka, ka pašvaldība vienu reizi kalendāra gadā piešķir pabalstu 50 *euro* katram daudzbērnu ģimenes bērnam vecumā no 7 līdz 24 gadiem, ja ģimenē ir vismaz viens pilngadīgs ģimenes loceklis, kas aprūpē šo noteikumu izpratnē atbalstāmos bērnus, kopā ar bērniem ir deklarējis dzīves vietu Ādažu novada administratīvajā teritorijā, bērni nav sasnieguši 24 gadu vecumu un tie mācās vispārējās vidējās izglītības vai profesionālās izglītības iestādēs, vai arī ir pilna laika klātienes studenti un nav deklarēti vienā mājsaimniecībā ar likumiskajiem pārstāvjiem.

2024. gadā pabalsts daudzbērnu ģimenes bērnam bija 50 *euro* un tas tika izmaksāts par 700 bērniem, kopā 35 000 *euro.* Pēc iedzīvotāju reģistra datiem novadā ir reģistrētas vairāk daudzbērnu ģimeņu, bet tās neizmantoja pabalsta saņemšanas iespēju.

Lai 2025. gadā piešķirtu pabalstu 100 *euro* apmērā saskaņā ar Noteikumiem, pašvaldības budžetā jāparedz papildu finansējums vēl 50 000 *euro* (t.i., kopā 100 000 *euro)*. Tā kā pabalsts ir pašvaldības brīvprātīga iniciatīva un apstākļos, kad budžeta līdzekļi ir nepietiekoši pašvaldības pamatfunkciju pilnvērtīgai izpildei, tā palielināšana nav iespējama.

1. Profesionālā ievirze ir maksas izglītība, kas tiek finansēta no valsts dotācijas, pašvaldības budžeta un vecāku līdzfinansējuma. Atbilstoši pašvaldības domes 2021. gada 29. septembra saistošajiem noteikumiem Nr. 11/2021 “Par līdzfinansējumu Ādažu novada pašvaldības profesionālās ievirzes izglītības iestādēs”, līdzfinansējuma apmērs par vienu izglītojamo ir 20 *euro* mēnesī profesionālās ievirzes klasē, 30,00 *euro* Ādažu novada Mākslu skolas (turpmāk – ĀNMS) sagatavošanas klasē, un daudzbērnu ģimenēm ir noteikts atvieglojums:
2. 50 %, ja ģimenē kopā dzīvo un ir deklarēti 3 un vairāk bērni, un vismaz 1 no tiem vienā skolā apgūst kādu no programmām;
3. 65 %, ja ģimenē kopā dzīvo un ir deklarēti 3 un vairāk bērni, un vismaz 3 no tiem vienā skolā apgūst kādu no programmām.

Vecāku līdzfinansējums veido ļoti nelielu daļu no profesionālās ievirzes skolu budžetiem un to izmanto attīstībai, mācību līdzekļu, materiālu un aprīkojuma iegādei, pedagogu darba samaksai, u.tml., kā arī Ādažu Bērnu un jaunatnes sporta skolas (turpmāk - ĀBJSS) sacensību organizēšanai un dalībai starptautiskās un valsts līmeņa sacensībās. Ņemot vērā skolu vajadzības, atvieglojumu apmērs ir salīdzinoši ļoti liels. Šobrīd visas daudzbērnu ģimenes abās skolās var saņemt 50 % līdzfinansējuma atvieglojumu par katru bērnu, neskatoties cik bērni mācās vienā vai otrā skolā, un šis atvieglojums nav vienīgais pašvaldības atbalsts daudzbērnu ģimenēm. Apmierināt bērnu intereses un attīstīt prasmes ir iespējams arī bez maksas vispārizglītojošo skolu daudzpusīgajā interešu izglītības piedāvājumā.

Pašvaldības ieskatā pašreizējais līdzfinansējuma apmērs ir taisnīgs, samērīgs un nav objektīvas nepieciešamības to samazināt.

1. Ārējos normatīvajos aktos ir noteikta precīza kārtība, kādā pašvaldības līdzfinansē izglītojamo uzturēšanas izdevumus pirmsskolas izglītības iestādēs un Ādažu novada pašvaldība to konsekventi ir ievērojusi, tāpēc izmaiņas šajā jomā nav jāveic.

Pamatojoties uz Pašvaldību likuma 5. pantu, pašvaldības Izglītības, kultūras, sporta un sociālās komitejas 08.01.2025. atzinumu, atklāti balsojot, ar X balsīm „par”, „pret” – X, „atturas” – X, DOME NOLEMJ:

**Noraidīt** biedrības “Ādažu Dižģimenes” iesniegumu.